Lav et referat af nedenstående tekst:

Tekst:
Når Dana Cup i Frederikshavn skydes i gang i uge 28, er Sverige for første gang nogensinde kun den tredje største nation, det skriver Kanal Frederikshavn. Nedgangen i tilmeldte hold rammer byens omsætning, og i den forbindelse gør det mest ondt at undvære svenskerne. Mange af dem har nemlig haft tradition for at tage hele familien med, når de drog til fodboldstævne. - Der er tilmeldt 175 hold i år mod 204 sidste år, men vi kunne godt have klaret 250-300 hold, siger Poul Beck, der er koordinator for den internationale fodboldturnering i Frederikshavn, til Kanal Frederikshavn. Dana Cup åbner mandag aften den 11. juli på Frederikshavn Stadion. Spillere og ledere samles fra 20 lande til et fælles arrangement. De lande, der er stærkest repræsenteret, er Norge med 58 hold, Sverige med 21 hold og så deltager 25 hold fra Frederikshavn og omegn.

Referat:
Fodboldarrangementet Dana Cup er blevet mindre. Forklaringen er, at de svenske hold svigter.